Știu că pare ușor de crezut
că microbii sunt răi,
mai ales pentru nou-născuți,
dar cercetările au demonstrat contrarul.
Adevărul ar putea fi puțin mai complex,
dar e mult mai interesant.
Se pare că avem nevoie de microbi
pentru a fi sănătoși pe termen lung,
dar nu orice fel de microbi,
avem nevoie de combinația potrivită.
Am reușit cel mai bine cu micile organisme microbiene
cu care ne-au adaptat să coexistăm în timpul evoluției.
Și bănuiesc că nu veți fi surprinși
să aflați că începem să obținem acea combinație corectă chiar la naștere.
Ei bine, cel puțin o parte din noi.
Bebelușii născuți prin cezariană și cei născuți vaginal
nu sunt la fel,
când vine vorba de începerea vieții microbiene,
și după naștere există numeroase evenimente diferite
și circumstanțe
care transformă modul în care microbiomul intestinal se dezvoltă,
precum medicamentele care ar putea fi prescrise pentru nou-născut sau mamă,
numărul de animale de companie și de rude în familie,
la fel și nivelul de igienă din casă,
iar, în acest caz, e de fapt mai bine
dacă nu e totul perfect curat tot timpul.
Totodată și nutriția, atât a mamelor cât și a nou-născuților.
Toate aceste evenimente și circumstanțe joacă un rol important
în dezvoltarea microbiomului intestinal
și are un impact uriaș asupra sănătății de-a lungul vieții acelui bebeluș.
Și nu vorbesc despre mici afectări ale sănătății.
Vorbesc despre lucruri mari.
Microbii pe care îi dobândim sau nu,
ne influențează riscul de a dezvolta boli precum obezitatea, diabetul
și chiar unele tipuri de cancer.
Cum multe din aceste evenimente din viața timpurie menționate mai devreme
sunt de așa natură încât nu pot fi influențate,
acestea sunt inevitabile,
de exemplu, cezariana a fost inventată pentru a salva vieți,
și face asta zilnic,
iar majoritatea medicamentelor sunt prescrise pentru un motiv valid,
mai ales pentru nou-născuți, și așa mai departe.
De asta trebuie să învățăm
cum să protejăm sănătatea acestor bebeluși
după apariția unui asemenea eveniment la începutul vieții
care ar putea deteriora dezvoltarea microbiomului intestinal.
Sunt cercetător de profesie
și lider tehnician al platformei de sănătate infantilă,
iar întrebarea la care încerc să găsesc o soluție în fiecare zi,
e aceeași întrebare la care doresc să răspund în acest discurs,
cum putem noi să ne asigurăm
că toți bebelușii primesc aceeași șansă la o sănătate pe termen lung,
indiferent de cum au fost născuți, sau prin ce evenimente timpurii au trecut.
Pare a fi o cauză nobilă, nu-i așa?
Minunat.
Haideți să înțelegem asta.
Vă amintiți când am spus că avem nevoie de combinația potrivită de microbi?
Ei bine, pentru a avea acea combinație,
trebuie să primim acei microbi care vor trăi în corpurile noastre
într-o anumită ordine.
Vă puteți gândi la asta ca la un marș de colonizare.
Primii microbi care colonizează corpul nostru
modifică mediul din intestinul nou-născutului
astfel încât următorii microbi pot să pătrundă,
asemeni primilor invadatori,
care vin primii și formează infrastructura
pe care ceilalți coloniști vor construi.
Dacă bebelușii sunt născuți prin cezariană,
acea fază timpurie de colonizare este foarte alterată,
pentru că în loc de bacteriile vaginale, fecale și din pielea mamei,
în principiu doar bacteriile tegumentare pătrund în intestinul nou-născutului.
Și asta duce acel marș de colonizare către o destinație total diferită,
pur și simplu pentru că e diferit de adaptarea din timpul evoluției,
și asta ar putea dăuna mai târziu sănătății copiilor născuți prin cezariană.
Putem lua evoluția greutății ca un exemplu aici.
S-a demonstrat deja în câteva studii
că structura microbiomului intestinal
este asociată cu greutatea,
precum și cu probabilitatea de a dezvolta boli
ca diabetul sau bolile cardiovasculare.
Dar acum există câțiva indicatori
pe care îi putem observa timpuriu
din materiile fecale ale unui bebeluș,
unii microbi care lipsesc de la acei indivizi
care mai târziu vor ajunge obezi sau supraponderali.
Totodată s-a demonstrat că exact acei microbi
s-ar putea să lipsească de la bebelușii născuți prin cezariană
sau care sunt expuși la multe antibiotice la o vârstă fragedă.
Și pentru a încheia această buclă,
s-a demonstrat de asemenea într-un studiu
că bebelușilor născuți prin cezariană
sau celor care le sunt prescrise multe, multe antibiotice devreme în viață
sunt mai ușor predispuși la obezitate sau supraponderalitate, chiar și cu 50%,
ceea ce este mult.
Știu că probabil vă gândiți în acest moment
că, oh nu, tocmai ce am făcut o cezariană sau am fost născută prin cezariană
sau copilul meu a luat antibiotice.
Vreau să nu vă îngrijorați.
Dacă acești microbi nu sunt prezenți
sau sunt pierduți dintr-un oarecare motiv,
pot fi dobândiți mai târziu, în timp,
doar că bebelușul are nevoie de puțin ajutor cu asta.
Un lucru despre care știm că ajută e alăptarea.
Laptele matern e miraculos:
acesta nu conține doar nutrienți pentru bebeluș,
ci pare să conțină și hrană pentru microbii cei buni.
Acest lucru este minunat pentru un bebeluș alăptat,
dar cu toții știm că nu toți bebelușii sunt alăptați.
Așa că ce am putea face ca să ne asigurăm că acei bebeluși care nu sunt alăptați
își pot reface microbiomul
după confruntarea cu acele evenimente perturbatoare de la începutul vieții
care ar putea modifica dezvoltarea microbiomului intestinal?
Acum ajungem la partea cu soluții concrete a acestui discurs.
Cercetarea în acest domeniu a avansat cu pași uriași în ultimul timp.
La început, s-a înțeles că dacă lipsesc unii microbi,
aceștia pot fi ingerați.
Numim microbii buni, când sunt ingerați, probiotice,
iar probioticele au fost testate
în câteva studii clinice de-a lungul anilor
și pe nou-născuți, cu efecte minunate,
precum reducere riscului eczemelor mai târziu în viață.
O a doua revoluție a fost
când atenția cercetătorilor s-a concentrat pe laptele matern.
Era logic, după cum am menționat,
se știa deja că alăptarea poate ajuta la susținerea dezvoltării sănătoase
a microbiomului intestinal.
Existau niște particule în laptele matern
care fuseseră descoperite în anii 1930
numite oligozaharide din laptele matern,
dar funcția lor a rămas un mister
pentru zeci de ani după descoperirea lor inițială.
Au fost o enigmă pentru cercetători,
deși sunt foarte numeroase în laptele matern.
Ele sunt al treilea cel mai mare grup de substanțe,
dar nu sunt digerabile de oameni, nici chiar de nou-născuți.
Așa că de ce ar sintetiza mamele ceva în laptele matern,
folosindu-se de resursele pentru a pune în compoziție
ceva ce nu poate fi folosit de nou-născut?
De obicei natura nu face asta.
Nu-i așa?
A fost o revelație când în sfârșit
a fost înțeles care este rolul acestor particule,
aceea de a hrăni selectiv microbii care sunt cei mai buni pentru sugari,
și astfel influențează sănătatea sugarului.
Există peste o sută de oligozaharide diferite în laptele matern
și astăzi suntem capabili să sintetizăm unele dintre ele în laborator,
fapt ce ne permite să le asociem
cu probioticele pentru copiii și nou-născuții
care nu sunt capabili să le primească din laptele matern
pentru a le reface flora microbiană
după ce au avut loc evenimente perturbatoare devreme în viață.
Asta este soluția.
În calitate de cercetător trebuie să spun în acest moment
că cercetarea în acest domeniu e încă în curs
și că rămâne încă multă muncă de făcut.
Asta e propoziția preferată a oamenilor de știință.
Dar facem pași către o înțelegere tot mai bună
a microbilor cheie dispăruți în diferite situații
și cu ce oligozaharide din laptele matern ar trebui să asociem anumite probiotice
pentru a ajuta la refacerea microbiomului unui anumit copil, într-un caz particular.
Ce îmi doresc ca voi să rețineți din acest discurs
e că da, bebelușul alăptat și născut vaginal
are microbiomul care a evoluat împreună cu noi,
dar în cazul în care acest lucru nu este posibil,
există mijloace pentru a reduce consecințele negative pentru sănătate.
În final, vă rog să vă imaginați o lume,
o lume în care va exista un asemenea sistem de sănătate
care atunci când vă duceți copilul la un control medical,
ar monitoriza periodic evoluția microbiomului intestinal al bebelușului,
și dacă orice perturbare e prezentă,
va fi prescris un produs personalizat care reface microbiomul.
Cât de minunat ar fi,
dacă apariția unei boli cronice ar fi extrem de rară
datorită acestui sistem de sănătate preventiv?
Vă puteți imagina o asemenea lume?
Credeți că acest tip de viitor ar fi posibil?
Eu cred că da.
Eu cred în acest viitor și vreau să contribui
la crearea acestuia,
un viitor în care fiecare copil are aceleași șanse în viață
la o sănătate pe termen lung.
Vă mulțumesc!
(Aplauze)